Χοχλιοί γιουβέτσι
1/2 κιλό χοχλιοί
100 γρ. Έξτρα παρθένο ελαιόλαδο
500 γρ. κριθαράκι
1 κρεμμύδι μέτριο ψιλοκομμένο
1 κουταλιά της σούπας τοματοπολτό
[bookmark: _Hlk131527228]1 ντομάτα ώριμη ψιλοκομμένη
1 σκελίδα σκόρδο ψιλοκομμένη 
1,5 λίτρο νερό
Αλάτι, πιπέρι

Βάζουμε τους χοχλιούς σε μια λεκάνη με νερό και τους αφήνουμε να ξεξυπνήσουν. Ξεχωρίζουμε τους ζωντανούς και τους καθαρίζουμε, με ένα μαχαίρι τα ξερά υπολείμματα που έχουν πάνω στο καβούκι τους και αφαιρούμε και την μεμβράνη που έχουν μπροστά. Τους ξεπλένουμε πολύ καλά με κρύο νερό. Στην συνέχεια τους βάζουμε σε ένα σουρωτήρι αφήνουμε να σουρώσουν (σκεπάζοντας με ένα πιάτο για να μην μας φύγουν).
Σε μια κατσαρόλα  βάζουμε το ελαιόλαδο και το αλάτι . Στρώνουμε τους χοχλιούς με το άνοιγμα προς τα κάτω (αμπούμπουρα).
Αφήνουμε  να ψηθούν οι χοχλιοί σε μέτρια φωτιά για 4-5 λεπτά. Στην συνέχεια με μια τρυπητή κουτάλα αφαιρούμε τους χοχλιούς σε μια πιατέλα.
Προσθέτουμε στην κατσαρόλα το κρεμμύδι και σε μέτρια φωτιά το ψήνουμε για 3-4 λεπτά. Προσθέτουμε τον τοματοπολτό την ντομάτα και το σκόρδο. Συνεχίζουμε το ψήσιμο για 2-3λεπτά.
Στην συνέχεια προσθέτουμε  το νερό και αφήνουμε να βράσει για 10 λεπτά περίπου. Προσθέτουμε και το κριθαράκι χαμηλώνοντας την φωτιά.
[bookmark: _Hlk131527795]Προσθέτουμε και τους  χοχλιούς και αφήνουμε να σιγοβράσουν μαζί για 10 λεπτά περίπου(ανακατεύομε σταδιακά για να μην κολλήσει το κριθαράκι).
Κλείνουμε την φωτιά και σκεπάζουμε την κατσαρόλα αφήνοντας 7-8 λεπτά ,έτσι ώστε να ψηθεί τελείως το κριθαράκι.

1) Σαρακοστιανό φαγητό της Μάνας Γης στην Κρήτη.
2) Οι χοχλιοί μαζεύονται τις μέρες που έχει ψιλοβρέξει .Η νομοθεσία όμως ορίζει ότι :Απαγορεύεται η συλλογή, μεταφορά, διακίνηση και εμπορία άγριων σαλιγκαριών, κατά την περίοδο αναπαραγωγής των, συγκεκριμένα από 1 Ιουλίου εκάστου έτους έως και την 31 Ιανουαρίου του επόμενου έτους.

